《别萧咨议诗》
南北朝·王延

霏云承永夜，皓烛骛离轩。执酒怆谁与，举袖默无言。

忍兹君为别，如此岁方暄。年深北岫时，鸟思南国园。

江上愁别日，阶下树芳荪。

作者简介：（?—604）北周扶风始平人，字子元。师华山真人焦旷。武帝延至都下。久之，请还西岳，居云台观，诏修观宇。后又召至京，令校三洞经图缄，藏于通道观内。隋文帝即位，置玄都观，以为观主，令作道门威仪之制。